A4-0342/96

Πρόταση ψηφίσματος σχετικά με τη θεσμική θέση των Ευρωπαϊκών Πολιτικών Κομμάτων

Το Ευρωπαϊκό Κοινοβούλιο,

- έχοντας υπόψη το άρθρο 138 Α της Συνθήκης ΕΚ,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Θεσμικών Θεμάτων (A4-0342/96),

Α. θεωρώντας ότι ο σχηματισμός πολιτικής βούλησης στο επίπεδο της Ένωσης αφορά όλο και περισσότερο ζωτικά θέματα της ευρωπαϊκής κοινωνίας καθώς και άμεσα τους πολίτες της[semigr ] γι' αυτό καθίσταται αναγκαία η ενίσχυση των μηχανισμών δημοκρατικής συμμετοχής των πολιτών στον καθορισμό της πολιτικής της Ένωσης,

Β. θεωρώντας ότι χωρίς ένα εύρυθμο κομματικό σύστημα δεν είναι νοητή μια ισχυρή και θωρακισμένη δημοκρατία με ενεργό συμμετοχή των πολιτών[semigr ] αυτό ισχύει επίσης το επίπεδο της Ευρωπαϊκής Ένωσης[semigr ] με την προοπτική της διεύρυνσης, διανοίγουν τα Ευρωπαϊκά Πολιτικά Κόμματα μια μοναδική ευκαιρία για την ευρωπαϊκή ολοκλήρωση στο πεδίο του πολιτικού πολιτισμού[semigr ]

Γ. θεωρώντας ότι χωρίς την ύπαρξη Ευρωπαϊκών Πολιτικών Κομμάτων που είναι οργανωμένα και δρούν διεθνικά δεν είναι δυνατή η διαμόρφωση μιας γνήσιας ευρωπαϊκής ιθαγένειας, η οποία επιδιώκει, συζητεί και επηρεάζει τη λήψη αποφάσεων σε ευρωπαϊκό επίπεδο,

Δ. θεωρώντας ότι η συμμετοχή Ευρωπαϊκών Πολιτικών Κομμάτων στο σχηματισμό πολιτικής βούλησης σε ευρωπαϊκό επίπεδο πραγματοποιείται συμπληρωματικά προς το σχηματισμό βούλησης των σε επίπεδο κρατών μελών της Ένωσης δραστηριοποιούμενων κομμάτων στον τομέα της ευρωπαϊκής πολιτικής[semigr ] σε σχέση με τις αρμοδιότητες και εξουσίες του Ευρωπαϊκού Κοινοβουλίου είναι το πεδίο δραστηριότητας των Ευρωπαϊκών Πολιτικών Κομμάτων συμπληρωματικό σε σχέση προς αυτό των πολιτικών ομάδων που έχουν συγκροτηθεί στο Ευρωπαϊκό Κοινοβούλιο,

Ε. θεωρώντας ότι μόνο με πρωτοβουλία και βούληση για μεταρρυθμίσεις μέσα στην ίδια την κομματική ζωή θα αναδειχθεί η διαφορετικότητα ποικίλων ενεργών Ευρωπαϊκών Πολιτικών Κομμάτων[semigr ] μέσω πολιτικών κινήτρων και ενός κατάλληλου, καθορισμένου από την Ευρωπαϊκή Ένωση πλαισίου θα ενισχύσουν αποφασιστικά την ανάπτυξη τέτοιας δημοκρατικής πρωτοβουλίας[semigr ] το πλαίσιο πρέπει να είναι πολύ ευρύ, προκειμένου να μπορούν τα Ευρωπαϊκά Πολιτικά Κόμματα να αναπτύσσονται στη βάση μιας διαδικασίας ιστορικής εξέλιξης,

ΣΤ. θεωρώντας ότι τα Ευρωπαϊκά Πολιτικά Κόμματα θα πρέπει στο μέλλον να μπορούν να χρηματοδοτούνται από κοινοτικούς πόρους[semigr ] η επί του παρόντος εφαρμοζόμενη διαδικασία είναι μια μεταβατική λύση[semigr ] θα πρέπει το ταχύτερο δυνατό να εκδοθεί εξουσιοδότηση του κοινοτικού δικαίου που θα δημιουργεί ασφάλεια δικαίου για αυτές τις επιχορηγήσεις,

1. υποστηρίζει ρητώς τις προτάσεις των κυβερνήσεων στη Διακυβερνητική Διάσκεψη για να ενισχυθεί το θεσμικό καθεστώς της ευρωπαϊκής ιθαγένειας και ειδικότερα για να ενισχυθεί η θεσμική εντολή προς τα Ευρωπαϊκά Πολιτικά Κόμματα για την οποία γίνεται λόγος στο άρθρο 138 Α της Συνθήκης ΕΚ ενόψει της δημοσίευσης των κατωτέρω αναφερομένων κοινοτικών πράξεων[semigr ]

2. απαιτεί, να εκδώσει η Ευρωπαϊκή Ένωση - ανεξαρτήτως του αποτελέσματος της Διακυβερνητικής Διάσκεψης - τις ακόλουθες νομικές πράξεις:

α) κανονισμό πλαίσιο για τη νομική θέση των Ευρωπαϊκών Πολιτικών Κομμάτων,

β) κανονισμό για τα οικονομικά των Ευρωπαϊκών Πολιτικών Κομμάτων,

πιστεύει, ότι αυτές οι νομικές πράξεις θα μπορούσαν ίσως να βασιστούν και στο άρθρο 138 Α σε συνδυασμό με το άρθρο 235 της Συνθήκης ΕΚ, αλλά ότι σημαντικοί λόγοι διαφάνειας, σαφήνειας δικαίου και αξιοπιστίας έναντι των πολιτών συνηγορούν υπέρ των προτάσεων που έχουν υποβληθεί στη Διακυβερνητική Διάσκεψη[semigr ] εγκρίνει τους ακόλουθους αρχικούς προσανατολισμούς όσον αφορά το περιεχόμενο αυτών των νομικών πράξεων[semigr ]

3. θεωρεί ως ενδεδειγμένο να εξαρτηθεί η δυνατότητα επίκλησης του νομικού καθεστώτος του Ευρωπαϊκού Πολιτικού Κόμματος, από το γεγονός ότι μια πολιτική ένωση πρέπει να ανταποκρίνεται συγχρόνως στις ακόλουθες απαιτήσεις:

α) να λαμβάνει κυρίως θέση σε θέματα ευρωπαϊκής και διεθνούς πολιτικής, να εκπροσωπείται στο Ευρωπαϊκό Κοινοβούλιο ή να επιδιώκει μια τέτοια εκπροσώπηση, ή να συμμετέχει κατ' άλλο ανάλογο τρόπο στην ευρωπαϊκή διαδικασία σχηματισμού πολιτικής βούλησης,

β) να είναι οργανωμένη κατά τρόπο, ο οποίος είναι κατάλληλος για την έκφραση της πολιτικής βούλησης πολιτών της Ένωσης,

γ) σύμφωνα προς τους στόχους της και την οργάνωσή της να είναι περισσότερο από μια απλή οργάνωση προεκλογικού αγώνα ή μια απλή οργάνωση υποστήριξης μιας πολιτικής ομάδας ή της κοινοβουλευτικής εργασίας,

δ) να εκπροσωπείται τουλάχιστον στο ένα τρίτο των κρατών μελών και να αναπτύσσει δράση σε διεθνικό επίπεδο[semigr ]

4. εκτιμά ότι ένα Ευρωπαϊκό Πολιτικό Κόμμα πρέπει να είναι ανοιχτό στις ατομικές εντάξεις[semigr ]

5. θεωρεί απαραίτητο να ανταποκρίνονται τα Ευρωπαϊκά Πολιτικά Κόμματα τουλάχιστον στις ακόλουθες υποχρεώσεις:

α) να διαθέτουν κανονισμό λειτουργίας (καταστατικό) και πολιτικό πρόγραμμα, στα οποία να έχουν πρόσβαση οι ευρωπαίοι πολίτες,

β) να σέβονται στο πρόγραμμα και στην δραστηριότητά τους στην πράξη, τις θεμελιωμένες στη Συνθήκη για την Ένωση θεσπισμένες βασικές αρχές της δημοκρατίας, του σεβασμού των ανθρωπίνων δικαιωμάτων και του κράτους δικαίου,

γ) να διαμορφώνουν κατά τέτοιο τρόπο το καταστατικό τους, ώστε ο σχηματισμός πολιτικής βούλησης να πραγματοποιείται σύμφωνα με δημοκρατικές αρχές και όλοι οι πολίτες της Ένωσης που το επιθυμούν να μπορούν να εκφράσουν στην πορεία του την πολιτική τους βούληση[semigr ]

6. θεωρεί σκόπιμο να διευκρινιστούν ορισμένα δικαιώματα των Ευρωπαϊκών Πολιτικών Κομμάτων τόσο έναντι των οργάνων της Ευρωπαϊκής Ένωσης όσο και έναντι των οργάνων των κρατών μελών, ειδικότερα

α) το δικαίωμα της ελεύθερης ίδρυσης,

β) η γενική πολιτική ελευθερία δράσης,

γ) η αξίωση για ίση μεταχείριση,

δ) το δικαίωμα, της έκθεσης υποψηφίων σε εκλογές,

ε) η δυνατότητα, για τη διασφάλιση της θεσμικής τους ικανότητας προς δράση, να διαθέτουν νομική προσωπικότητα σε όλα τα κράτη μέλη υιοθετώντας τη νομική μορφή που θα πρέπει να θεσπίζεται προς το σκοπό αυτό[semigr ]

7. υπενθυμίζει ότι η Ένωση διαθέτει τα μέσα που απαιτούνται για την επίτευξη των στόχων της και για την επιτυχή εφαρμογή των πολιτικών της (σύμφωνα με το άρθρο ΣΤ 3 της Συνθήκης για την Ευρωπαϊκή Ένωση)[semigr ] θεωρεί ως επιβεβλημένο οι παρεχόμενες επιχορηγήσεις στα Eυρωπαϊκά Πολιτικά Κόμματα από κοινοτικούς πόρους να ανταποκρίνονται στις εξής προϋποθέσεις:

α) να βασίζονται σε ρητή εξουσιοδότηση από κοινοτική νομική πράξη που να έχει εκδοθεί γι' αυτό το σκοπό και να χαρακτηρίζονται σαφώς στον κοινοτικό προϋπολογισμό ως επιχορηγήσεις για τα κόμματα[semigr ] ένα πρώτο λογικό βήμα θα ήταν η εγγραφή παρατήρησης υπόμνησης στον προϋπολογισμό,

β) να κατανέμονται σύμφωνα με την αρχή της ισότητας ευκαιριών, όπου θα πρέπει να δίνονται πραγματικά δίκαιες ευκαιρίες σε νεοϊδρυόμενα κόμματα και θα πρέπει να ληφθεί υπόψη ο αριθμός των κρατών μελών όπου τα κόμματα εκπροσωπούνται,

γ) να χορηγούνται ειδικά για την εκπλήρωση της σε επίπεδο της Ευρωπαϊκής Ένωσης αναφερόμενης εντολής δράσης, που προκύπτει από το άρθρο 138Α της Συνθήκης ΕΚ,

δ) να συνδέονται, για τους αποδέκτες, οπωσδήποτε με την υποχρέωση της δημοσιοποίησης της οικονομικής τους κατάστασης[semigr ] αυτή η υποχρέωση δημοσιοποίησης ισχύει επίσης για όλα τα λοιπά έσοδα, (π.χ. εισφορές μελών, δωρεές, κ.α.),

ε) να δημιουργηθεί για τους αποδέκτες ένα οικονομικό κίνητρο, προκειμένου να επεκτείνουν την κοινωνική τους διείσδυση και να επιδιώξουν μεγαλύτερη οικονομική αυτονομία, δεδομένου ότι πρέπει να υπάρχει ισορροπία μεταξύ της χρηματοδότησης της Ένωσης και των ίδιων πόρων του κόμματος[semigr ]

8. καλεί τα Ευρωπαϊκά Πολιτικά Κόμματα, να διευθετούν ενδεχόμενες διαφορές όσον αφορά την εφαρμογή του ευρωπαϊκού δικαίου των κομμάτων, με την επιφύλαξη της δικαστικής οδού ενώπιον του Δικαστηρίου των Ευρωπαϊκών Κοινοτήτων, με τη βοήθεια εξώδικων διαδικασιών συνδιαλλαγής και διαιτησίας[semigr ]

9. καλεί την Επιτροπή, λαμβάνοντας υπόψη αυτούς τους προσανατολισμούς να εξετάσει σε μια πράσινη βίβλο περαιτέρω βήματα για τη διευκρίνιση της θεσμικής εντολής του άρθρου 138Α της Συνθήκης ΕΚ και επιφυλάσσεται, να επανεξετάσει τις προκείμενες επιλογές υπό το φως της περαιτέρω εξέλιξης[semigr ]

10. αναθέτει στον Πρόεδρό του να διαβιβάσει το παρόν ψήφισμα στις κυβερνήσεις, τη Διακυβερνητική Διάσκεψη, το Συμβούλιο και την Επιτροπή.